
Avaliku ürituse „Heinakuu Laat” loa taotluse rahuldamine

1. Asjaolud ja menetluse käik

09.07.2013.a. esitas FIE Silvi Pärn (reg.-kood 11583080) Narva Linnavalitsusele avaliku ürituse loa taotluse.

FIE Silvi Pärn kavandab läbi viia 27.07 - 28.07.2013.a, kella 09.00-18.00. avalik üritus „Heinakuu Laat”. Üritus suunatud avalikkusele. Ürituse raames toimub käsitöö-, toidu-, tööstuskauba ja aiandusalase kauba müük ja meelelahutus lastele Narva Põhjakaubanduskeskuse juures platsil Kangelaste 37a.
Sihtgrupiks on linnaelanikud ja külalised.  Eeldatav osavõtjate arv 20-30 firmat/kauplejat. Sissepääs on kõikidele külastajatele tasuta. 
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused
2.1. Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” §11 lõikele 1 vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada FIE Silvi Pärn (reg.-kood 11583080) taotlus avaliku ürituse „Heinakuu Laat”    läbiviimiseks. 

3.2. Avaliku ürituse korraldajaks on FIE Silvi Pärn (reg.-kood 11583080)  Raplamaa, Kohila, Õhtu 3.
3.3. Ürituse läbiviimise kohaks on Narva Põhjakaubanduskeskuse juures platsil Kangelaste 37a, Narva. 
3.4. Avalik üritus on kahepäevane 27.07.- 28.07.2013. Igapäevane programm kestab kella 09.00-st kella 18.00-ni.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnakantseleil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

